Buxoroda yorqin va sovg‘alarga boy Pepsi festivali o‘tkazildi

6 iyul kuni Buxoro shahrida Pepsi kompaniyasi tomondan katta tadbir tashkil etildi. 
Buxorodagi favvoralar maydonida musiqa, raqs, ko‘ngilochar o‘yinlarga boy bo‘lgan kecha o‘tkazilib,  taom va ichimliklar tortiq etildi.  Buxoro aholisi shu kuni oila a'zolar, do‘stlar, farzandlar bilan mazkur bayramda unutilmas lahzalarga guvoh bo‘lishdi. Shuningdek, mehmonlarga ko‘ngilochar attraksionlar va yorqin fotozonalar tashkil etildi. 
Kecha davomida yulduzlar, jumladan Davron Kabulov, Via Marokand guruhi hamda Shahzoda ishtirokida konsert tashkil etildi. 
Sharqoniy Navo jonli bendi ham o‘zining sho‘x taronalari orqali bayramga o‘zgacha kayfiyat bag‘ishladi. Tadbir davomida qiziqarli tanlovlar va yutuqli o‘yinlar o‘tkazildi.
Yoshlar Pepsi bilan birgalikda futbol o‘ynab, o‘z jismoniy kuchlarini  Adrenaline Rush attraksionida sinab ko‘rishdi. Ajoyib fotozonalarda muhrlangan yorqin suratlar ushbu kechadan ajoyib esdalik bo‘lib qoladi.